## Odluka o općinskim porezima Općine Vela Luka

### NN 119/2001 (28.12.2001.), Odluka o općinskim porezima Općine Vela Luka

# OPĆINA VELA LUKA

2045

Na teme­lju članka
30. Zakona o financira­nju jedinica lokalne samouprave i uprave (»Narodne
novine« 117/93) i članka 24. Zakona o izmjenama i dopunama zakona o financira­nju
jedinica lokalne samouprave i uprave (»Narodne novine« 59/01), te članka 20.
Statuta Općine Vela Luka (»Službeni glasnik Općine Vela Luka« br. 4/94),
Općinsko vijeće na svojoj 4. sjednici održanoj 11. listopada 2001. godine
donosi

## ODLUKU

### O OPĆINSKIM POREZIMA

I. TEMELJNA
ODREDBA

Članak 1.

Ovom se Odlukom
utvrđuju stope, visina, te način obračuna i plaća­nja općinskih poreza koji
predstav­ljaju vlastite izvore prihoda Općine Vela Luka.

II. IZVORI
SREDSTAVA

Članak 2.

Općini Vela Luka
pripadaju slijedeći porezi:

1. prirez porezu na
dohodak,

2. porez na potroš­nju,

3. porez na kuće za
odmor,

4. porez na tvrtku
ili naziv,

5. porez na korište­nje
javnih površina.

Prirez porezu na dohodak

Članak 3.

Prirez porezu na
dohodak plaća se po stopi od 9%.

Članak 4.

Osnovicu prireza
porezu na dohodak iz članka 3. ove Odluke jest porez na dohodak ostvaren od
obveznika čije je prebivalište ili uobičajeno boravište na području općine Vela
Luka.

Članak 5.

Prirez porezu na
dohodak obvezan je obračunati, obustaviti i na propisani uplatni račun uplatiti
isplatite­lj istodobno s isplatom dohotka, što znači da se isplata dohotka i
uplata poreza i prireza obav­lja istog dana.

Članak 6.

Prirez porezu na
dohodak plaća se na žiroračun Poreza i prireza na dohodak 30100-840-474-1200, s
odgovarajućim pozivom na broj i matičnim brojem, odnosno s jedinstvenim
matičnim bro­jem uplatite­lja.

Porez na potroš­nju

Članak 7.

Porez na potroš­nju
alkoholnih i bezalkoholnih pića i piva plaća se po stopi od 3%.

Članak 8.

Osnovica poreza na
potroš­nju iz članka 7. ove Odluke jest prodajna cijena pića po kojoj se pića
prodaju u ugostite­ljskim objektima bez poreza na dodanu vrijednost.

Članak 9.

Porez na potroš­nju
alkoholnih i bezalkoholnih pića i piva, obveznik poreza obračunava i uplaćuje o
roku od 30 dana po isteku mjeseca na žiroračun Proračuna Općine Vela Luka broj
31730-630-79, s pozivom na broj 21/22-1708-MB ili JMBG uplatite­lja.

U istom roku, porezni
obveznik je dužan predati na propisanom obrascu i prijavu poreza na potroš­nju
Jedinstvenom upravnom odjelu Općine Vela Luka.

Porez na kuće za odmor

Članak 10.

Porez na kuće za
odmor plaćaju pravne i fizičke osobe koje su vlasnici kuća za odmor koje se
nalaze na području općine Vela Luka.

Članak 11.

Kućom za odmor smatra
se svaka zgrada ili dio zgrade ili stan koji se koriste povremeno ili sezonski.

Članak 12.

U postupku dokaziva­nja statusa kuće za odmor u smislu
odredbe članka 11. ove Odluke, osim osobne iskaznice, uzimat će se u obzir i
slijedeća dokumentacija: putovnica, mjesto i visina nastanka troška električne
energije, vode, telefona, prijem poštanske poši­ljke, potvrda o zasnovanom
radnom odnosu, izjava o izabranom liječniku, izjave svjedoka, mjesto podnoše­nja
porezne prijave i svi drugi raspoloživi dokazi.

Članak 13.

Kućom za odmor ne smatraju se gospodarstvene zgrade
koje služe za smještaj po­ljoprivrednih strojeva, oruđa i drugog pribora.

Članak 14.

Kućom za odmor ne smatraju se kuće za odmor koje se ne
mogu koristiti zbog ratnih razara­nja i prirodnih nepogoda (poplava, požar,
potres), te starosti i trošnosti.

Članak 15.

Porez na kuće za odmor ne plaća se za kuće za odmor za
vrijeme dok su u ­njima smješteni prognanici i izbje­glice.

Članak 16.

Porez na kuće za odmor plaća se u iznosu od 15,00 kuna
po četvornom metru korisne površine kuće za odmor.

Članak 17.

Građani Republike Hrvatske djelomično se oslobađaju
plaća­nja poreza na kuće za odmor u visini od 2,00 kune po četvornom metru
korisne površine, te im porez na kuću za odmor za jedan metar četvorni iznosi
13,00 kuna.

Članak 18.

Građani Republike Hrvatske, koji imaju dvojno držav­ljan­stvo
i prebivalište na području općine Vela Luka, ali nisu obveznici poreza na
dohodak za područje općine Vela Luka, niti mirovinu ostvaruju u Republici
Hrvatskoj, plaćaju porez na kuće za odmor pod uvjetima iz članka 17. Odluke o
općinskim porezima.

Članak 19.

Građani sa stalnim
mjestom prebivališta na području općine Vela Luka djelomično se oslobađaju
plaća­nja poreza na kuće za odmor u visini od 12,00 kuna po četvornom metru
korisne površine, te im porez na kuću za odmor za jedan metar četvorni iznosi
3,00 kune.

Građani Republike
Hrvatske koji nemaju prebivalište na području općine Vela Luka, a vlasnici su
kuća za odmor u granicama urbanističkog plana Vele Luke koje su stekli nas­ljeđiva­njem
plaćaju porez na kuće za odmor u visini od 7,00 kuna po četvornom metru korisne
površine.

Članak 20.

Ovisno o sta­nju
infrastrukture na području na kojem se nalazi kuća za odmor, za obveznike
poreza na kuće za odmor propisuju se djelomična oslobađa­nja od plaća­nja
poreza na kuću za odmor i to zbog nepostoja­nja:

a) električne
energije i javne rasvjete za 5%,

b) tekuće vode za 5%,

c) asfaltirane ceste
za 5%.

Članak 21.

Obveznik poreza na
kuću za odmor dužan je sve podatke relevantne za utvrđiva­nje visine poreza
prijaviti Jedinstvenom upravnom odjelu najkasnije do 31. ožujka godine za koju
se razrezuje porez, odnosno u roku od 30 dana od dana nastanka promjene koja
utječe na visinu poreza.

Članak 22.

Porez na kuće za
odmor plaća se u roku od 15 dana od dana dostave rješe­nja Jedinstvenog
upravnog odjela o utvrđiva­nju poreza na žiroračun Proračuna Općine Vela Luka
31730-630-79, s pozivom na broj 21/22-1716-MB/JMBG obveznika poreza na kuću za
odmor.

Porez na tvrtku
ili naziv

Članak 23.

Porez na tvrtku
odnosno naziv plaćaju pravne i fizičke osobe re­gistrirane za obav­lja­nje
djelatnosti i koje su obveznici poreza na dobit ili poreza na dohodak, a svoju
djelatnost u cijelosti ili djelomično obav­ljaju na području općine Vela Luka.

Članak 24.

Porez na tvrtku ili
naziv plaća se u godiš­njem iznosu od:

1. Pravne osobe sa
sjedištem na području Općine Vela Luka koje obav­ljaju djelatnosti industrije,
po­ljoprivrede, šumarstva, gradite­ljstva i prometa:

    a) do 15 zaposlenih

500,00 kuna

    b) od 16 do 100 zaposlenih

1.000,00 kuna

    c) preko 100 zaposlenih

2.000,00 kuna

2. Pravne osobe sa
sjedištem na području općine Vela Luka koje obav­ljaju djelatnost trgovine,
ugostite­ljstva, turizma i usluga:

    a) do 2 uposlena

700,00 kuna

    b) od 3 do 50 uposlenih

1.000,00 kuna

    c) preko 50 uposlenih

2.000,00 kuna

3. Pravne osobe čije je
sjedište, prebivalište ili uobičajeno boravište izvan općine Vela Luka, a u
svom sastavu imaju poslovne jedinice na području općine Vela Luka

2.000,00 kuna

4. Fizičke osobe re­gistrirane
na području općine Vela Luka, a koje obav­ljaju samostalne djelatnosti:

a) proizvodne i uslužne,
obrtničke djelatnosti

400,00 kuna

b) ugostite­ljske,
trgovačke i zabavne rad­nje

1.000,00 kuna

5. Fizičke osobe čije je
sjedište, prebivalište ili uobičajeno boravište izvan općine Vela Luka, a u
svom sastavu imaju poslovne jedinice na području općine Vela Luka.

1.500,00 kuna

6. Za deficitarna zanima­nja
porez na tvrtke se uma­njuje za 30%.

Posebnom Odlukom Općinskog vijeća će se utvrditi koja
se zanima­nja smatraju deficitarnim na području općine Vela Luka.

Članak 25.

Obveznici poreza na
tvrtku koji u svom sastavu imaju više izdvojenih samostalnih poslovnih jedinica
(prodavaonice, pogone, radionice, prodajna mjesta), osim teme­ljnog iznosa
poreza na tvrtku, obveznici su i poreza na tvrtku za svaku samostalnu poslovnu
jedinicu u iznosu od 20% iznosa utvrđenog člankom 23. ove Odluke.

Članak 26.

Obveznici poreza na tvrtku sa sjedištem na području
općine Vela Luka koji obav­ljaju djelatnost povremeno, djelomično se oslobađaju
poreza na tvrtku u visini od 50%.

Članak 27.

Ako se tvrtka upiše u re­gistar ili započne sa obav­lja­njem
djelatnosti tijekom godine, plaća se razmjerni dio poreza na tvrtku utvrđen
člankom 24. ove Odluke.

Članak 28.

Obveznik poreza na tvrtku odnosno naziv dužan je
tvrtku odnosno naziv i promjenu imena tvrtke odnosno naziva i svaku drugu
promjenu koja utječe na visinu poreza prijaviti Jedinstvenom upravnom odjelu u
roku od 15 dana od dana upisa u re­gistar, odnosno od dana nastanka promjene.

Članak 29.

Porez na tvrtku ili naziv plaća se na žiro račun proračuna
Općine Vela Luka broj 31730-630-79, s pozivom na broj 21/22, 1732.MB/JMBG
obveznika, u roku od 15 dana od dana dostave rješe­nja Jedinstvenog upravnog
odjela.

Porez na korište­nje
javnih površina

Članak 30.

Porez na korište­nje
javnih površina plaćaju pravne i fizičke osobe koje koriste javne površine na
području Općine Vela Luka.

Članak 31.

Porez na korište­nje
javnih površina plaća se godiš­nje po stopi od 30% na iznos naknade koja se
plaća za korište­nje javnih površina sukladno zak­ljučenom ugovoru o zakupu
javnih povr­šina.

Članak 32.

Porez na korište­nje
javnih površina plaća se na žiroračun proračuna Općine Vela Luka broj
31730-630-79, s pozivom na broj 21/22, 1740-MB/JMBG obveznika u roku od 15 dana
od dana dostave rješe­nja Jedinstvenog upravnog odjela o razrezu poreza.

III. ZAVRŠNE
ODREDBE

Članak 33.

Poslove u svezi s
utvrđiva­njem i naplatom općinskih poreza, osim prireza porezu na dohodak, obav­lja
Jedinstveni upravni odjel Općine Vela Luka.

Či­njenice vezane za
promjenu sta­nja infrastrukture i utvrđiva­nje visine poreza na kuće za odmor,
osobito u smislu članka 19. ove Odluke, utvrđuje i prati Pododjel za gospodare­nje
prostorom i dostav­lja ih u pismenom obliku Pododjelu za financije i proračun.

Članak 34.

Poslove u svezi s
utvrđiva­njem i naplatom prireza porezu na dohodak obav­lja Porezna uprava.

Članak 35.

Žalba na rješe­nje o razrezu općinskih poreza koji su
u nadležnosti Jedinstvenog upravnog odjela upućuju se u pisanom obliku
Općinskom poglavarstvu u roku od 15 dana od dana primitka Rješe­nja, na koju se
plaća upravna pristojba u visini od 50,00 kuna.

Odluka Općinskog poglavarstva po uloženoj žalbi mora
biti obrazložena i dostav­ljena podnosite­lju u pisanom otpravku najkasnije u
roku od 15 dana od dana donoše­nja odluke.

Odluka Općinskog poglavarstva po uloženoj žalbi je
konačna.

Članak 36.

Danom stupa­nja na snagu ove Odluke, prestaje
vrijediti Odluka o općinskim porezima objav­ljena u »Službenim glasnicima
Općine Vela Luka« broj 1/94, 1/95, 4/95 i 2/96.

Članak 37.

Ova Odluka stupa na snagu osmog dana od dana objave u
»Službenom glasniku Općine Vela Luka«, a primje­njivat će se od 1. siječ­nja
2002. godine.

Klasa:
021-05/01-03/028
Urbroj: 2138/05-01-02/01

Predsjednik
Općinskog vijeća
**Ivan Marinović, dipl. ing.,** v. r.

Odluka, NN 119/2001-2045